**ÉPÍTÉSZETI MŰSZAKI LEÍRÁS**

**Készült**: a Vaszar, Fő u. 17. szám alatti Művelődési Ház épület tetőfedés, bádogos

szerkezetek, külső homlokzati hőszigetelés és nyílászáró felújítás,

csapadékvíz elvezetés, födém hőszigetelés, 12 kW napelem rendszer

kiviteli munkáihoz

* 1. **Előzmények**

Az építtetők 2016. évben a Vaszar, Fő utca u. 17. szám alatt található meglévő művelődési ház épület tetőfedés, bádogos szerkezetek, homlokzati nyílászárók felújítását, külső homlokzati hőszigetelés, csapadékvíz elvezetés, födém hőszigetelés, 12 kW napelem rendszer kivitelezését határozták el.

2016. augusztus hónapban a munkák elvégzéséhez szükséges pénzügyi fedezet biztosítása céljából az önkormányzat pályázati források bevonása mellett döntött.

2016. augusztus hónapban a fentiek alapján a tervezett kiviiteli tevékenységekre vonatkozóan pályázati műszaki dokumentáció elkészítése vált szükségessé, amelynek az elkészítésére 2016. augusztus hónapban a polgármesteri hivatal képviselői a részemre megbízást adtak.

2.1. **A felújítandó épület rövid leírása, jellemzése**

A meglévő művelődési ház oldalhatáron álló, összetett alaprajzi kialakítású, tagolt tömegképzésű, hagyományos építési technológiával készült, magas tetős középület, amely az 1960-as években épült.

Az építmény alaprajzilag három fő egységből áll.

Az első pince+földszint+emeletes kialakítású blokk a Fő utca felőli részen található, amelyben a földszinten a főbejárati előcsarnok, szélfogó, a ruhatár-büfé, a vizes blokkok, iroda, lépcsőház, továbbá a pinceszinten kiszolgáló és raktár helységek, illetve az emeleten könyvtár, klubszoba, közlekedő és üzemi helységek találhatóak.

Az utcai egységhez szinteltolással a földszintes kialakítású, második alaprajzi blokk kapcsolódik, amelyben a téglalap alaprajzú nézőtér található.

A nézőtérhez a földszint+pince kialakítású harmadik épületblokk egység kapcsolódik, amely a színpad, öltőzők, raktárak és kiszolgáló helységek találhatóak.

* 2 -

2.2. **A tervezett felújítási munkák leírása**

A tervezett felújítási munkák a művelődési ház épület külső és belső részeit is érintik. A költségvetési kiírásban az alábbi munkák elvégzése tervezett:

*Külső épületrész*

* Felvonulási létesítmények (vízellátás, villamos energia csatlakozás, mérőhely kialakítás, ideiglenes kerítés-kapu, konténer) kiépítése organizációs terv alapján
* Homlokzati állvány készítése épület teljes külső homlokzata esetén
* A régi szabvány palafedés elbontása a teljes tetőfelületen a meglévő lécezés egyidejű elbontásával
* új tetőlécezés készítése szabvány palafedés alá
* homlokzati felületek javítása sérült lefagyott részeken vakoló cementes mészhabarccsal
* utólagos homlokzati hőszigetelés készítése falszerkezeteken Austrotherm Grafit 140mm és 50mm vastag EPS hőszigetelő lemezzel
* lábazati épületrészeken utólagos hőszigetelés készítése Austrotherm Expert Fix 120mm vastag XPS hőszigetelő lemezzel
* homlokzati vékonyvakolat készítése művelődési ház épület komplett külső homlokzata esetén Lb-Knauf StukTOLA Dekor R2 dörzsölt vékonyvakolattal, 1 rtg. alapozással
* a teljes lábazati épületrészen műgyantás kötőanyagú lábazati és díszítő vakolat készítése Lb-Knauf Colorol vakolattal, alapozással
* új szabvány palafedés készítése sarkított négyzet ETERNIT síkpalával, taréjgerinc képzéssel, fém hó vágó beépítéssel, tető kibúvó ablakok és Cembrit tető járórács elhelyezésével
* régi függő és lefolyócsatornák, szegélyek, párkányok, könyöklők és tető kibúvó ajtók bontása teljes tetőszerkezet esetén
* új horganyzott függő ereszcsatorna, lefolyócsatorna készítése horganyzott acéllemezből
* új oromszegély, falszegély, kéményszegély szerelése horganyzott acéllemezből teljes tetőfelület esetén
* régi külső homlokzati nyílászárók bontása és cseréje GEALAN IQ 8000 típusú homlokzati műanyag hőszigetelt nyílászárokra (Umin=1,0W/m2K)
* az épület körül a horganyzott lefolyócsatornákból keletkező csapadékvíz elvezetése NA 125-200 PVC-KGEM csővezetékekkel, földárokban történő elhelyezéssel, hátsó telek irányában történő levezetéssel, kapcsolódó földmunkákkal (munkaárok kiemelés, földvisszatöltés, tömörítés)
* 3 -
* művelődési ház épület DK-i oldalhomlokzat nézőtéri 2db 140x225cm bejárati ajtók mellett 1 db 1,50x8,00m méretű akadálymentes rámpa kialakítása beton térkő burkolattal, kétsoros akadálymentes kivitelű acél korláttal
* akadálymentes rámpához kapcsolódóan akadálymentes 1,50m széles járda és akadálymentes parkoló kialakítása 3,60x5,50m mérettel Leier Piazza 8cm vtg. beton térkővel, kapcsolódó alépítményi munkákkal (humusz leszedés, fejtett föld elszállítás, elterítés) szórt alap és beton burkolatalap készítéssel, 100x5x20cm beton szegélykövezéssel
* építési munkák során keletkezett építési törmelék felrakása konténerbe és elhelyezése lerakóhelyre
* épület tetőszerkezetén DK-i oldalon 12 kW teljesítményű villamos hálózatra kapcsolt napelemes rendszer kiépítése polikristályos napelemekkel
* épület komplett villámvédelmi hálózatának kiépítése külön kiviteli terv alapján, földmunkákkal és kapcsolódó szerelő munkákkal

*Belső épületrész*

* Művelődési ház komplett villamos hálózatának felújítása védőcsövezéssel, új vezetékhálózat kiépítéssel, szerelvényekkel, kapcsolókkal, lámpatestek cseréjével, mérési jegyzőkönyvekkel, kapcsolódó szerelő munkákkal
* teljes padlástéri épületrészen 10+16cm vastag hőszigetelés készítése ISOVER DOMO szálas hőszigetelő anyaggal, nem járható kivitelben

Vaszar, 2016. augusztus 10.